Αυτό το λήμμα αφορά το **τμήμα γυναικείας καλαθοσφαίρισης** του Π.Α.Σ. Γιάννινα.  Για τον ευρύτερο σύλλογο, δείτε: Πανηπειρωτικός Αθλητικός Σύλλογος Γιάννινα.     


Ο **Πανηπειρωτικός Αθλητικός Σύλλογος Γιάννινα** είναι ελληνικό αθλητικό σωματείο που δραστηριοποιείται στην πόλη των Ιωαννίνων. Ιδρύθηκε το καλοκαίρι του 1966 μετά από συγχώνευση δύο προγενέστερων ιστορικών συλλόγων της Ηπείρου, του Ατρομήτου Ιωαννίνων (1928) και του Αβέρωφ (1932). Οι αθλητές του αγωνίζονται με χρώματα το λευκό και το μπλε (σε διάφορες αποχρώσεις). Το έμβλημα του συλλόγου προέρχεται από τη μία όψη ενός αργυρού δίδραχμου που χρονολογείται από την εποχή του Κοινού των Ηπειρωτών (232-167 π.Χ.). Πρόκειται για απεικόνιση ενός ταύρου, ιερού ζώου από τα πανάρχαια χρόνια της Μεγάλης Θέας, αλλά και σύμβολο του Δια. Τον ταύρο περιστοιχίζει ένα στεφάνι βελανιδιάς (το ιερό δέντρο της Δωδώνης), ενώ υπάρχει και η επιγραφή ΑΠΕΙ ΡΩΤΑΝ (των ΗΠΕΙΡΩΤΩΝ).

Τα τμήματα καλαθοσφαίρισης του Π.Α.Σ. Γιάννινα διαθέτουν τη νομική μορφή ερασιτεχνικών σωματείων. Το **γυναικείο τμήμα** αγωνίζεται εδώ και μια δεκαετία σε επίπεδο Εθνικών Κατηγοριών. Καλλιεργεί ομάδα ενηλίκων όσο και νεαρότερων ηλικιακά αθλητριών. Έδρα του αποτελούσε μέχρι πρόσφατα το Κλειστό Γυμναστήριο Λιμνοπούλας, τμήμα του Π.Ε.Α.Κ. Ιωαννίνων. Από το 2018 η επίσημη έδρα του συλλόγου μεταφέρθηκε στο Νέο Κλειστό Γυμναστήριο Ιωαννίνων, χωρητικότητας 450 καθήμενων θεατών.

Ιστορική αναδρομή
-----------------

### Δεκαετίες 1980 και 1990

Το καλοκαίρι του 1983 συμμετείχε στα προκριματικά για το πανελλήνιο της επόμενης περιόδου. Στην Αθήνα αντιμετώπισε τον Κερκυραικό ΓΣ που τον κέρδισε 56-51. Στη συνέχεια αντιμετώπισε την ΓΕ Ηρακλείου από την οποία έχασε με 47-29.Η τριάδα των αγώνων έκλεισε με τον Παλλεσβιακό ΠΓ, τον οποίο κέρδισε 44-27.

Το 1992-93 όντας πρωταθλήτρια ΕΣΚΑΒΔΕ συμμετείχε στο ειδικό πρωτάθλημα ανόδου για τη Β εθνική. Οι αγώνες έγιναν στο κλειστό του Σπόρτινγκ τον Ιούλιο του 1993.Στον πρώτο αγώνα κέρδισε την Αναγέννηση ΓΣ με 57-51.Στη συνέχεια αντιμετώπισε την Παναχαική με το παιχνίδι να κρίνεται στον πόντο, 43-42, υπέρ των πατρινών.Στη συνέχεια αντιμετώπισε τον ΑΠΟΚ Ποσειδών, τον οποίο κέρδισε με 55-43.Στον τελευταίο αγώνα γνώρισε βαριά ήττα με 87-46 από τον ΕΑ Καλύμνου και ολοκλήρωσε τις υποχρεώσεις της.

### Πορεία στην Α2 Εθνική (2010-2019)

Η κατάκτηση του τροπαίου το 2011 οδήγησε το σύλλογο στους πανελλαδικούς αγώνες μπαράζ, όπου οι ομάδες πλην εκείνων των Αθηνών και της Θεσσαλονίκης διεκδικούν την άνοδο στην Α2 Εθνική Κατηγορία. Τερματίζοντας πρώτος στον όμιλό του, ο Π.Α.Σ. Γιάννινα κέρδισε εισιτήριο για τα εθνικά πρωταθλήματα για πρώτη φορά στην ιστορία του τμήματος. Προπονητής της ομάδας κατά την πετυχημένη αυτή περίοδο ήταν ο Χρήστος Βαχαρίδης με συνεργάτη το Γιάννη Παπαδόπουλο.

Την αγωνιστική περίοδο 2011-12 η ομάδα των Ιωαννίνων εντάχθηκε στον Όμιλο Νότου της Α2 Εθνικής Κατηγορίας, τον οποίο συνέθεσαν συνολικά 11 ομάδες. Στη διάρκεια της χρονιάς οι επιδόσεις της ομάδας ήταν χαμηλές και, πιο συγκεκριμένα, συνέλεξε 6 νίκες σε 20 αγώνες. Στην τελική βαθμολογική κατάταξη βρέθηκε στην 9η θέση, αποφεύγοντας, όμως, τον υποβιβασμό στο τοπικό πρωτάθλημα. Την ίδια χρονιά η ομάδα πραγματοποίησε και το ντεμπούτο της στο θεσμό του Κυπέλλου Ελλάδος, γνωρίζοντας τον αποκλεισμό στην εναρκτήρια αγωνιστική με σκορ 41-64 από την Αγία Παρασκευή.

Η χρονιά 2012-13 υπήρξε ιδιόρρυθμη οργανωτικά για την Α2 Εθνική, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά - όπου μεταφέρθηκε η ομάδα - χωρίστηκε αρχικά σε δύο υποομίλους, με τον Π.Α.Σ. Γιάννινα να αγωνίζεται στον πρώτο από αυτούς. Στο τέλος της Α' Φάσης βρέθηκε στην 3η θέση της βαθμολογίας, περνώντας επιτυχώς στην επόμενη φάση όπου πέρασαν σε κοινό όμιλο οι τρεις πρώτοι κάθε υποομίλου. Ο απολογισμός της ομάδας στο σημείο αυτό ήταν 7 νίκες και 5 ήττες. Στο μίνι Πρωτάθλημα των έξι ομάδων του Βορρά που ακολούθησε, ο σύλλογος δεν πέτυχε καμία νίκη σε 10 αγώνες κι έτσι τερμάτισε 6ος στην κατάταξη των ομάδων ολόκληρου του Βορρά. Σε ό,τι αφορά το Κύπελλο Ελλάδος, η ομάδα των Ιωαννίνων αποκλείστηκε κατά την 1η Αγωνιστική της Α' Φάσης κατόπιν ήττας από τη Νίκη Λευκάδας με σκορ 37-51.

Την επόμενη περίοδο, 2013-14, η ανωμαλίες στην οργανωτική δομή των Πρωταθλημάτων αποκαταστάθηκαν, με τον Όμιλο Βορρά της Α2 Εθνικής να σχηματίζεται από 12 συλλόγους. Ο Π.Α.Σ. Γιάννινα ολοκλήρωσε τις αγωνιστικές του υποχρεώσεις με 5 νίκες και 17 ήττες απολογισμό, τερματίζοντας στη 10η θέση της βαθμολογικής κατάταξης. Η επίδοση αυτή ήταν αρκετή ώστε να αποφύγει την επιστροφή στην οικεία του τοπική κατηγορία. Σε ό,τι αφορά το Κύπελλο Ελλάδος, και πάλι το σωματείο αγωνίστηκε σε μόλις ένα αγώνα, όπου και ηττήθηκε με σκορ 67-54 από τον Ηρακλή Θεσσαλονίκης.Πρωταθλήτρια βγήκε η ομάδα νεανίδων σε τοπικό επίπεδο νικώντας στον τελικό στη Βόνιτσα τους Αργοναύτες Αγρινίου με 85-39.Πρωταθλήτρια βγήκε και η ομάδα κορασίδων νικώντας στην Άρτα τη Νίκη Λευκάδας με 61-43.

Την αγωνιστική περίοδο 2014-15, οπότε και τον Όμιλο Βορρά συνέθεσαν και πάλι 12 ομάδες, ο Π.Α.Σ. έδειξε βελτιωμένο αγωνιστικό πρόσωπο, σκαρφαλώνοντας στην 5η θέση του τελικού βαθμολογικού πίνακα. Ειδικότερα συγκέντρωσε 12 νίκες και 10 ήττες, ισοβαθμώντας με τον Απόλλωνα Καλαμαριάς, ο οποίος κατετάγη μια θέση χαμηλότερα βάσει των μεταξύ τους αποτελεσμάτων. Στο θεσμό του Κυπέλλου η ομάδα των Ιωαννίνων κατόρθωσε για πρώτη φορά να ξεπεράσει το εμπόδιο της πρεμιέρας, υποχρεώνοντας σε ήττα τον Ε.Ο. Σταυρούπολης με σκορ 57-60. Τελικά αποκλείστηκε στη 2η Αγωνιστική της Α' Φάσης κατόπιν ήττας από τον Α.Ο. Σερρών με σκορ 58-55.

Κατά την αγωνιστική περίοδο, 2015-16, ο Π.Α.Σ. Γιάννινα έλαβε μέρος στο Πρωτάθλημα της Α2 Εθνικής Κατηγορίας. Τερμάτισε στην 9η θέση με 29 βαθμούς, 7 νίκες και 15 ήττες, 1107-1301. Εξασφάλισε την παραμονή στην κατηγορία και για την επόμενη χρονιά. Στα πλαίσια του θεσμού του Κυπέλλου Ελλάδος ο σύλλογος ξεκίνησε την πορεία του από τη 2η Αγωνιστική της Α' Φάσης, όπου και επικράτησε εκτός έδρας του Α.Ο. Σερρών με σκορ 58-63. Στο επόμενο παιχνίδι, στα πλαίσια της 3ης Αγωνιστικής, γνώρισε την ήττα με σκορ 38-51 από την Α.Ε. Πυλαίας και αποκλείστηκε.

Κατά την αγωνιστική περίοδο, 2016-17, ο Π.Α.Σ. Γιάννινα έλαβε μέρος στο Πρωτάθλημα της Α2 Εθνικής Κατηγορίας. Οι πολλοί και σοβαροί τραυματισμοί στη διάρκεια της σεζόν έφεραν την 12η και τελευταία θέση και τον υποβιβασμό στην τοπική κατηγορία.

Ο σύλλογος συμμετείχε στον θεσμό του Κυπέλλου Ελλάδος. Για την πρώτη αγωνιστική της Α' φάσης του δεύτερου ομίλου πέρασε τον Πιερικό Αρχέλαο με 20-0 αα. Για τη δεύτερη αγωνιστική της Α' φάσης του δεύτερου ομίλου αντιμετώπισε τον Ηρακλή εντός έδρας. Ηττήθηκε με 61-66 και αποκλείστηκε από τη συνέχεια του θεσμού.

Κατά την αγωνιστική περίοδο, 2017-18, ο Π.Α.Σ. Γιάννινα έλαβε μέρος στο Πρωτάθλημα γυναικών που διοργάνωσε η ΕΣΚΑΒΔΕ. Κατέκτησε το πρωτάθλημα αήττητος κάνοντας το 10 στα 10, 610-171 πόντους. Με την κατάκτηση του πρωταθλήματος, συμμετείχε στο ειδικό πρωτάθλημα ανόδου στην Α2 γυναικών.Αντίπαλοι του στον δεύτερο όμιλο ήταν ο Απόλλων Πτολεμαΐδας, η Νίκη Βόλου, η ΑΓΕ Πιερίας και οι Πάνθηρες Καβάλας.Ο ΠΑΣ νίκησε τον Απόλλων Πτολεμαΐδας με 70-29, την ΑΓΕ Πιερίας με 66-14, τους Πάνθηρες Καβάλας με 60-24 και τη Νίκη Βόλου στο ντέρμπι για την πρώτη θέση με 56-48. Με 4 νίκες κατέκτησε την πρώτη θέση και την άνοδο στην Α2 γυναικών.

Κατά την αγωνιστική περίοδο, 2018-19, ο Π.Α.Σ. Γιάννινα έλαβε μέρος στο Πρωτάθλημα της Α2 Εθνικής Κατηγορίας. Τερμάτισε στη δεύτερη θέση με 40 βαθμούς, 18 νίκες και 4 ήττες, 1363 πόντους υπέρ και 995 πόντους κατά. Η δεύτερη θέση τον οδηγεί σε αγώνα μπαράζ για την άνοδο στην Α1 εθνική κατηγορία με τον δεύτερο του άλλου ομίλου Κρόνο Αγίου Δημητρίου που έγινε στο Κλειστό Γυμναστήριο Απόλλωνα Πάτρας στην Πάτρα. Ο ΠΑΣ Γιάννινα ηττήθηκε με 66-52 από τον Κρόνο που ήταν καλύτερος. Ένα πολύ κακό πρώτο ημίχρονο στάθηκε εμπόδιο στον ΠΑΣ στο να διεκδικήσει τη νίκη παρά την αγωνιστική του άνοδο στο δεύτερο ημίχρονο.Σημαντική ήταν και η παρουσία του κόσμου κατά τη διάρκεια της χρονιάς αλλά και στο μπαράζ ανόδου στην Πάτρα.

Παράλληλα συμμετείχε στο κύπελλο Ελλάδος γυναικών. Για τη σεζόν 2018-19 αποκλείστηκε από τον Άρη στο Αλεξάνδρειο με 51-46 για την πρώτη αγωνιστική του Βόρειου ομίλου.

Κατά την ίδια περίοδο ο ΠΑΣ Γιάννινα Β (Κ-20) έλαβε μέρος στο Πρωτάθλημα γυναικών που διοργανώνει η ΕΣΚΑΒΔΕ.Τερμάτισε στην 3η θέση με 14 βαθμούς, 6 νίκες, 2 ήττες και 2 μηδενισμούς, 374-334 πόντους.

Πριν την έναρξη της σεζόν, τον Αύγουστο, η Αγγελίνα Χρηστάκη συμμετείχε με την εθνική παγκορασίδων σε τουρνουά στη Βαλένθια.

Μετά από καλοκαιρινές ανακατατάξεις και ομάδες που δεν κατέβηκαν στην Α1 εθνική κατηγορία, ο ΠΑΣ Γιάννινα ήταν ο πρώτος επιλαχών και ανέβηκε στην κατηγορία σε μια ιστορική στιγμή για τον σύλλογο.

### Άνοδος στην Κορυφαία Κατηγορία (2019-σήμερα)

#### Αγωνιστική Περίοδος 2019-2020

Προτού ξεκινήσει η πορεία του στην Α1 Εθνική Κατηγορία, ο Π.Α.Σ. Γιάννινα αγωνίστηκε το φθινόπωρο του 2019 στο Κύπελλο Ελλάδος. Εντάχθηκε απευθείας στη «Φάση των 16», όπου και κληρώθηκε με τις Εσπερίδες Καλλιθέας. Γνώρισε άμεσα τον αποκλεισμό αφού ηττήθηκε εκτός έδρας με μεγάλη διαφορά και ειδικότερα με 79-41. Στο συγκεκριμένο αγώνα η αρχηγός της ομάδας, Ντίνα Σαριγιαννίδου τραυματίστηκε σοβαρά, με αποτέλεσμα να χάσει το υπόλοιπο της περιόδου.

Το γυναικείο Πρωτάθλημα της αγωνιστικής περιόδου 2019-20 δεν έληξε ποτέ, καθώς διεκόπη οριστικά μετά την ολοκλήρωση της 20ης Αγωνιστικής (αρχές Μαρτίου) εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό, δύο αγωνιστικές πριν τη λήξη της Κανονικής Περιόδου, ο Π.Α.Σ. Γιάννινα βρισκόταν στην 11η και προτελευταία θέση του βαθμολογικού πίνακα. Η συγκομιδή του ήταν 4 νίκες και 16 ήττες. Ομοίως δεν ολοκληρώθηκε ποτέ και το Κύπελλο. Η Ελληνική Ομοσπονδία Καλαθοσφαίρισης αποφάσισε στα τέλη Μαΐου να επικυρώσει τη βαθμολογική κατάταξη όπως είχε διαμορφωθεί μέχρι το σημείο αυτό.

Κορυφαίες σκόρερ της ομάδας αναδείχθηκαν την περίοδο αυτή οι Αμερικανίδες Μπράντι Μοντγκόμερι (355 πόντοι σε 20 αγώνες, 17,75 κατά μ.ό.), Ακίλ Τακ (320 πόντοι σε 19 αγώνες, 16,84 κατά μ.ό.) και Σιέρα Καλχούν (315 πόντοι σε 19 αγώνες, 16,58 κατά μ.ό.).

Την ίδια περίοδο ο Π.Α.Σ. Γιάννινα συμμετείχε με ομάδα νέων γυναικών στο Βόρειο Όμιλο του Τοπικού Πρωταθλήματος Βορειοδυτικής Ελλάδας. Ωστόσο και το Πρωτάθλημα αυτό διεκόπη για τους ίδιους λόγους μετά από μόλις μία αγωνιστική.

#### Αγωνιστική Περίοδος 2020-2021

Το Μάιο του 2020 ο Γιώργος Σιαμέτης άφησε το ρόλο του πρώτου προπονητή μετά από 10 χρόνια 

καθοδήγησης όλων των γυναικείων και νεανικών τμημάτων του συλλόγου. Στη θέση του ανακοινώθηκε η πρόσληψη του Λευκαδίτη Νίκου Δουβίτσα.

Μετά από παύση αρκετών μηνών, ο σύλλογος των Ιωαννίνων επέστρεψε στα γήπεδα το φθινόπωρο του 2020 για τις υποχρεώσεις του στο Κύπελλο Ελλάδος. Εντάχθηκε και πάλι απευθείας στη «Φάση των 16», όπου αντιμετώπισε εκτός έδρας τη Δάφνη Αγίου Δημητρίου. Αποσπώντας τη νίκη με σκορ 52-56 προκρίθηκε επιτυχώς στη «Φάση των 8».

Κατά την αγωνιστική περίοδο, 2020-21, ο Π.Α.Σ. Γιάννινα έλαβε μέρος στο Πρωτάθλημα της Α1 εθνικής κατηγορίας. Πραγματοποιήθηκαν μόλις 3 αγωνιστικές, στις οποίες ο ΠΑΣ Γιάννινα με 3 νίκες απέναντι στη Νίκη Λευκάδας, τις Εσπερίδες Καλλιθέας και την Ελευθερία Μοσχάτου, βρέθηκε στην κορυφή της βαθμολογίας. Μετά από αυτό υπήρξε διακοπή του πρωταθλήματος εξαιτίας του δεύτερου κύματος της πανδημίας του COVID-19.Παρότι υπήρξε επιστροφή στις προπονήσεις, το πρωτάθλημα δεν ξεκίνησε.Αυτό απέφερε αποχωρήσεις παιχτριών. Η Άντζελα Βέντρελ αποχώρησε για να συνεχίσει την καριέρα της αλλού ενώ λίγο αργότερα αποχώρησε η Σαμάνθα Κούπερ.Οι αποχωρήσεις συνεχίστηκαν με την αποχώρηση της Αγγελικής Βιντσιλαίου.Από την άλλη ο ΠΑΣ ανακοίνωσε την απόκτηση των αμερικανίδων Ράντι Μπράουν και Μάρτε Γκρέις.Η μεγάλη διακοπή που υπήρξε ανάγκασε την ΕΟΚ να αλλάξει τον τρόπο διεξαγωγής του πρωταθλήματος. Παράλληλα αποχώρησαν ο Σπόρτινγκ και ο Κρόνος Αγίου Δημητρίου. Οι ομάδες έπαιξαν μεταξύ τους τον πρώτο γύρο κανονικά. Οι πρώτες έξι ομάδες συνέχισαν στη δεύτερη φάση και έπαιξαν σε μονό γύρο μεταξύ τους. Μετά ακολούθησαν τα play offs. Ο ΠΑΣ για τον πρώτο γύρο τερμάτισε στην 5η θέση με 14 βαθμούς, 5 νίκες και 4 ήττες, 604-634. Προκρίθηκε στον δεύτερο γύρο.Στα 5 παιχνίδια που ακολούθησαν ο ΠΑΣ Γιάννινα πέτυχε 2 νίκες και είχε 3 ήττες. Τερμάτισε στην 5η θέση με 21 βαθμούς, 7 νίκες και 7 ήττες, 908 πόντους υπέρ και 936 κατά. Πανούση, Σαρηγιαννίδου και Ντάλα είχαν συμμετοχή και στους 14 αγώνες πρωταθλήματος. Πρώτη σκόρερ της ομάδας η Πανούση με 196 πόντους. Πρώτη στα ριμπάουντ η Γκρέις με 113 (39 επιθετικά, 74 αμυντικά). Η Μπράουν πρώτη σε ασίστ με 30. Μπράουν και Αγγελική Βιντσιλαίου πρώτες σε κλεψίματα με 18. Καλύτερο ποσοστό στα τρίποντα η Κούπερ με 58,82%. Επίσης ήταν πρώτη στα δίποντα με 60% ευστοχία.

#### Αγωνιστική Περίοδος 2021-2022

Την αγωνιστική περίοδο, 2021-22, ο Π.Α.Σ. Γιάννινα έλαβε μέρος στο Πρωτάθλημα της Α1 εθνικής κατηγορίας. Τερμάτισε στην 9η και τελευταία θέση με 19 βαθμούς, 3 νίκες και 13 ήττες, 1076 πόντους υπέρ και 1210 πόντους κατά. Τον Οκτώβριο του 2021 η πορεία της ομάδας ξεκίνησε εκ νέου από τη «Φάση των 16» του Κυπέλλου Ελλάδος. Κληρώθηκε με την Αναγέννηση Νέου Ρυσίου την οποία κατάφερε να κερδίσει εκτός έδρας με εμφατική διαφορά, 40-77. Ο Π.Α.Σ. Γιάννινα δεν στάθηκε, ωστόσο, το ίδιο αποτελεσματικός στη «Φάση των 8», όπου και αποκλείστηκε. Ειδικότερα γνώρισε την ήττα εκτός έδρας με σκορ 63-54 από τον Ο.Α. Χανίων. Λίγο μετά τον αποκλεισμό στο Κύπελλο, αλλά και εξαιτίας της κακής πορείας στο Πρωτάθλημα, ανακοινώθηκε στα μέσα Φεβρουαρίου η απομάκρυνση του Δουβίτσα από τον πάγκο της ομάδας. Τη χρονιά ολοκλήρωσε ο μέχρι πρότινος βοηθός του, Χάρης Γούλας.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Περίοδος | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- | --- |
| 1994-95 | 2 | Β εθνική |  |  |  |  |  |  |  |  |  |  |  |  |
| 2011-12 | 2 | Α2 Εθνική | 9 | - | 6-20 | - | - |  | 2011-12 | 1η - Α' Φάσης | 1 | – | – | – |
| 2012-13 | 2 | Α2 Εθνική | 6 | Β' Φάση | 7-5 | 0-10 | - |  | 2012-13 | 1η - Α' Φάσης | 1 | – | – | – |
| 2013-14 | 2 | Α2 Εθνική | 10 | - | 5-17 | - | - |  | 2013-14 | 1η - Α' Φάσης | 1 | – | – | – |
| 2014-15 | 2 | Α2 Εθνική | 5 | - | 12-10 | - | - |  | 2014-15 | 2η - Α' Φάσης | 2 | – | – | – |
| 2015-16 | 2 | Α2 Εθνική | 9 | - | 7-15 | - | - |  | 2015-16 | 3η - Α' Φάσης | 2 | – | – | – |
| 2016-17 | 2 | Α2 Εθνική | 12 | - | 3-19 | - | - | Κλαίρη Μεντεσίδου (295) | 2016-17 | 2η - Α' Φάσης | 2 | – | – | – |
| 2018-19 | 2 | Α2 Εθνική | 2 | Μπαράζ ανόδου | 18-4 | 0-1 | - | Ντίνα Σαρηγιαννίδου (396) | 2018-19 | 1η - Α' Φάσης | 1 | – | – | – |
| 2019-20 | 1 | Α1 Εθνική | 11 | - | 4-16 | - | - |  | 2019-20 | B' φάση | 1 | – | – | – |
| 2020-21 | 1 | Α1 Εθνική | 5 |  | 7-7 | - | - | Βανέσα Πανούση (196) | 2020-21 | Προημιτελικά | 1 | – | – | – |
| 2021-22 | 1 | Α1 Εθνική | 9 | - | 3-13 | - | - |  | 2021-22 | Προημιτελικά | 2 | – | – | – |

Πρόσωπα
-------

**Διακεκριμένες Καλαθοσφαιρίστριες**| 

| Εθν | Ονοματεπώνυμο |
| --- | --- |
|  | Λουκία Βεντουρά |
|  | Σταυριανή Βιντσιλαίου |
|  | Ευθαλία Γεράκου |
|  | Νίκη Ζέρβα |
|  | Χριστίνα Θεοδώρου |
|  | Ιωάννα Θωμά |
|  | Μαρία Κονταξή |
|  | Λίτσα Κουντουρά |
|  | Αγγελική Κωνσταντή |
|  | Κωνσταντίνα Λαδά |
|  | Κλαίρη Μεντεσίδου |
|  | Βασιλική Μιχελή |
|  | Χριστίνα Νταβάνου |
|  | Πανωραία Ντάλα |
|  | Ρέα Ντόκου |
|  | Βασιλική-Βανέσσα Πανούση |
|  | Ευγενία Παπαδοπούλου |
|  | Ντίνα Σαρηγιαννίδου |
|  | Φωτεινή Σιδέρη |
|  | Βασιλική Στάθη |
|  | Θάλεια Τσακτσίρα |
|  | Κατερίνα Φίτσα |

 | 

| Εθν | Ονοματεπώνυμο |
| --- | --- |
|  | Μάρτε Γκρέιζ |
|  | Σιέρα Καλχούν |
|  | Σαμάνθα ΜακΚέι |
|  | Μπράντι Μοντγκόμερι |
|  | Ράντι Μπράουν |
|  | Ακίλ Τακ |
|  | Σαμάνθα Κούπερ |
|  | Ιζαμπέλα Σλιμ |

 |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Χρήστος Βαχαρίδης |  ???? - 2011 |
|  | Νίκος Παπαδόπουλος | 2011 - 2012 |
|  | Γιώργος Σιαμέτης | 2012 - Μαι 2020 |
|  | Νίκος Δουβίτσας | Μαι 2020 - Φεβ 2022 |

 | 

| Εθν | Ονοματεπώνυμο | Θητεία |
| --- | --- | --- |
|  | Χάρης Γούλας | Φεβ 2022 - Μαι 2022 |
|   | Τζον Μαργαρίτης | Μαι 2022 - σήμερα |

 |

Έδρα
----

Έδρα του συλλόγου από τη σεζόν 2017-18 αποτελεί το Νέο Κλειστό Γυμναστήριο Ιωαννίνων. Μέχρι τότε έδρα του συλλόγου ήταν το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2022-23, ο Π.Α.Σ. Γιάννινα λαμβάνει μέρος στο Πρωτάθλημα της Α1 Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης.

Για το κύπελλο Ελλάδος της ίδιας σεζόν για τη «Φάση των 16» αντιμετώπισε τον Πανσερραικό στις Σέρρες, τον οποίο νίκησε με 40-77 και προκρίθηκε για την προημιτελική φάση. Στη φάση αυτή θα αντιμετωπίσει τη Δάφνη Αγίου Δημητρίου στα Ιωάννινα.

Έδρα του συλλόγου είναι το Νέο Κλειστό Γυμναστήριο Ιωαννίνων, χωρητικότητας 450 καθήμενων θεατών. Πρόεδρος του διοικητικού συμβουλίου του τμήματος είναι ο Τόλης Μιχαήλ και αντιπρόεδρος ο Γιάννης Ζήκος. Καθήκοντα πρώτου προπονητή διατηρεί από το Μάιο του 2022 ο Ελληνοαμερικανός Τζον Μαργαρίτης με βοηθούς τους Άκη Καραμπίνη και Αρίστιππο Χαντέλη. Το ρόστερ του Π.Α.Σ. Γιάννινα για την αγωνιστική περίοδο 2022-23 συνθέτουν οι παρακάτω αθλήτριες:

  


| Π.Α.Σ. Γιάννινα - Roster 2022-23 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
|  |  | Tζήμου Αναστασία | 1 | 1994 | 168 cm |
|  |  | Στεργίου Κωνσταντίνα | 1-2 | 12/10/1995 | 173 cm |
|  |  | Καλαμπάκου Άσπα | 2-3 | 8/12/1993 | 178 cm |
|  |  | Μαρίνη Κατερίνα | 2 | 6/1/1999 | 174 cm |
|  |  | Σαρηγιαννίδου Ντίνα (αρχηγός) | 3-4 | 22/10/1990 | 178 cm |
|  |   | Eβόντο Μαρίνα | 3-4 | 24/6/98 | 185 cm |
|  |   | Γκομπετζισβίλι Λιάνα | 3-4 | 1999 | 180 cm |
|  |  | Παπαδοπούλου Ευγενία | 4 | 2/5/1998 | 182 cm |
|  |  | Δημητριάδου Ελπίδα | 5 | 19/3/2001 | 185 cm |
|  |  | Μπριγκς Τέρα | 3-4-5 | 24/4/1997 | 191 cm |
|  |   | Έφα Μαργκερίτ | 4-5 | 18/1/1977 | 191 cm |

|  |
| --- |
| Προπονητής: Τζον Μαργαρίτης   |
|  |
| *Ενημέρωση: 2 Οκτωβρίου 2022* |

  

Υποδομές
--------

Το τμήμα διαθέτει ομάδες όλων των ηλικιών. Γενικότερα συμμετέχει στα πρωταθλήματα υποδομών της τοπικής ένωσης. Το καλοκαίρι του 2020 υπήρξε αναδιοργάνωση των ακαδημιών με στόχο τη βελτίωση τους σε κάθε επίπεδο.

### Νεανίδες

Την αγωνιστική περίοδο 2011-12 το τμήμα Νεανίδων του Π.Α.Σ. Γιάννινα έφτασε στον τελικό στο αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας και έχασε στο ΔΑΚ Πρέβεζας από τον ΦΙΜΠΑ Πήγασο με 49-33.

Την αγωνιστική περίοδο 2012-13 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας και συμμετείχε στα προκριματικά του Πανελλήνιου Πρωταθλήματος Νεανίδων που διοργανώνει η Ελληνική Ομοσπονδία Καλαθοσφαίρισης.Δεν κατάφερε όμως να προκριθεί στην τελική φάση.

Την αγωνιστική περίοδο 2013-14 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη. Στον τελικό επικράτησε της ομάδας των Αργοναυτών Αγρινίου με σκορ 39-85. Το Μάρτιο του 2014 συμμετείχε στα προκριματικά του Πανελλήνιου Πρωταθλήματος Νεανίδων που διοργανώνει η Ελληνική Ομοσπονδία Καλαθοσφαίρισης, χωρίς να καταφέρει να περάσει στην τελική φάση.

Τον Ιανουάριο του 2015 οι Νεανίδες του Π.Α.Σ. Γιάννινα κατέκτησαν εκ νέου το τοπικό Πρωτάθλημα, νικώντας στον Τελικό την ομάδα της Νίκης Λευκάδας με σκορ 53-43. Τον Απρίλιο του 2015, πάντα με προπονητή το Σιαμέτη, συμμετείχαν στη διαδικασία των Προκριματικών για το Πανελλήνιο Πρωτάθλημα, μέσα από την οποία πέρασαν αήττητες. Οι ομάδες που αντιμετώπισαν επιτυχώς ήταν οι Απόλλων Πατρών, Πελασγός Μεγαλόπολης και Λεωνίδιο. Στην τελική φάση του Πανελλήνιου Πρωταθλήματος 2015, ωστόσο, δεν πέτυχαν καμία νίκη με αποτέλεσμα να τερματίσουν στην 6η και τελευταία θέση της κατάταξης.

Την αγωνιστική περίοδο 2017-18 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη.Στον τελικό, στο ΔΑΚ Βόνιτσας, επικράτησε του ΠΑΣ Ναυπάκτου με 72-34.Συμμετείχε στη δεύτερη φάση του Πανελλήνιου Πρωταθλήματος Νεανίδων, στον πρώτο όμιλο, που διεξάχθηκε στο Κλειστό του Επταπυργίου.Με μια νίκη (Ολύμπια Λάρισας) και 3 ήττες (Πιερικός Αρχέλαος, Ασπίδα Ξάνθης,Απόλλων Πτολεμαίδας) κατέλαβε την 4η θέση και αποκλείστηκε από τα τελικά του πανελληνίου.

Την αγωνιστική περίοδο 2018-19 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη για δεύτερη συνεχόμενη φορά. Στο πρωτάθλημα κατάφερε να κερδίσει τον κύριο αντίπαλο της, τον ΦΙΜΠΑ Πήγασο, εντός έδρας με 47-44 και εκτός έδρας με 49-39.Σαν πρωταθλήτρια συμμετείχε στον πρώτο όμιλο της Β φάσης του πανελληνίου πρωταθλήματος που διεξήχθη στη Σταυρούπολη Θεσσαλονίκης.Αντίπαλοι της ήταν ο ΣΑΚ Αστέρας, ο ΑΦΣ Κεραυνός Αγ. Γεωργίου, ο ΣΦΚ Πιερικός Αρχέλαος και ο ΓΣ Ολύμπια Λάρισας.Στην πρώτη αγωνιστική είχε ρεπό.Στη δεύτερη αγωνιστική αντιμετώπισε τον Πιερικό Αρχέλαο γνωρίζοντας την ήττα με 65-60.Στην τρίτη αγωνιστική γνώρισε την ήττα από τον ΣΑΚ Αστέρα με 59-51.Στην τέταρτη αγωνιστική πήρε την πρώτη νίκη επί της Ολύμπια Λάρισας με 46-43.Οι νεανίδες ολοκλήρωσαν την παρουσία τους με ήττα από τον Κεραυνό Αγ. Γεωργίου με 59-41. Τερμάτισαν στην πέμπτη θέση με 1 νίκη, 3 ήττες και 5 βαθμούς.

Την αγωνιστική περίοδο 2019-20 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή το Γιώργο Σιαμέτη για τρίτη συνεχόμενη φορά. Στον τελικό που έγινε στο ΔΑΚ Πρέβεζας επικράτησε του ΦΙΜΠΑ Πήγασου με 67-43.Σαν πρωταθλήτρια συμμετείχε στον πρώτο όμιλο της Β φάσης του πανελληνίου πρωταθλήματος που διεξήχθη στη Σταυρούπολη Θεσσαλονίκης.Αντίπαλοι της ήταν ο ΣΑΚ Αστέρας, ο ΓΣ Ολύμπια Λάρισας, ο ΣΦΚ Πιερικός Αρχέλαος και ο ΑΦΣ Κεραυνός Αγ. Γεωργίου. Στην πρώτη αγωνιστική είχε ρεπό.Στη δεύτερη αγωνιστική αντιμετώπισε τον ΣΑΚ Αστέρα, τον οποίο κέρδισε με 66-56.Στην τρίτη αγωνιστική κέρδισε την Ολύμπια Λάρισας με 56-49.Την τέταρτη αγωνιστική έχασε από τον Πιερικό Αρχέλαο με 62-49.Στην πέμπτη και τελευταία αγωνιστική ηττήθηκε από τον Κεραυνό Αγ. Γεωργίου με 58-49. Με 2 νίκες και 2 ήττες και 6 βαθμούς κατέλαβε την τέταρτη θέση και αποκλείστηκε από την τελική φάση.

Την αγωνιστική περίοδο 2020-21 το τμήμα Νεανίδων του Π.Α.Σ. Γιάννινα κατέκτησε το αντίστοιχο Πρωτάθλημα που διοργανώνει η Ε.Σ.ΚΑ. Βορειοδυτικής Ελλάδας με προπονητή την Ντίνα Σαρηγιαννίδου για τέταρτη συνεχόμενη φορά. Στον τελικό που έγινε στο Νέο κλειστό γυμναστήριο των Ιωαννίνων επικράτησε του ΣΚ Ιωάννινα με 62-48.Δεν δήλωσε συμμετοχή στη Β φάση του πανελληνίου πρωταθλήματος.

### Κορασίδες

Την αγωνιστική περίοδο 2010-11 η ομάδα των Κορασίδων του Π.Α.Σ. Γιάννινα αναδείχθηκε Πρωταθλήτρια ομάδα της Ε.Σ.ΚΑ. Βορειοδυτικής Ελλάδας για την ηλικιακή αυτή ομάδα. Στον Τελικό, η ομάδα του Χρήστου Βαχαρίδη και του Γιάννη Παπαδόπουλου επικράτησε του Πήγασου Αγρινίου με σκορ 51-47.

Την αγωνιστική περίοδο 2011-12 η ομάδα Κορασίδων του ΠΑΣ Γιάννινα αναδείχθηκε Πρωταθλήτρια ομάδα της ΕΣΚΑΒΔΕ.Συμμετείχε στα τελικά του πανελληνίου 2012 της κατηγορίας τους καταλαμβάνοντας την 6η θέση.

Την περίοδο 2013-14 το τοπικό Πρωτάθλημα της ΕΣΚΑΒΔΕ κατέκτησε εκτός από τις Νεανίδες και το τμήμα Κορασίδων του Συλλόγου. Στον Ημιτελικό επικράτησε των Αργοναυτών Αγρινίου με σκορ 30-51. Στον Τελικό που διεξήχθη στο Κλειστό Γυμναστήριο του Δημοτικού Αθλητικού Κέντρου της Άρτας νίκησε με σκορ 61-43 τη Νίκη Λευκάδας. Προπονητής της ομάδας ήταν ο Νίκος Σκόρδος. Τον Απρίλιο του 2014 συμμετείχε στα προκριματικά του Πανελλήνιου Πρωταθλήματος Κορασίδων που διοργανώνει η Ομοσπονδία χωρίς να καταφέρει να περάσει στην τελική φάση.

Την αγωνιστική περίοδο 2016-17 η ομάδα των Κορασίδων του Π.Α.Σ. Γιάννινα έφτασε ως τον τελικό, όπου έχασε από τον ΦΙ.ΜΠΑ. Πήγασο Αγρινίου με 54-44 στο ΔΑΚ Πρέβεζας.

Την αγωνιστική περίοδο 2017-18 η ομάδα των Κορασίδων του Π.Α.Σ. Γιάννινα έφτασε ως τον τελικό, όπου έχασε από τον ΦΙ.ΜΠΑ. Πήγασο Αγρινίου με 63-56 στο ΔΑΚ Άρτας.

Την αγωνιστική περίοδο 2018-19 η ομάδα των Κορασίδων του Π.Α.Σ. Γιάννινα έφτασε ως τον τελικό, όπου έχασε από τον ΦΙ.ΜΠΑ. Πήγασο Αγρινίου με 39 - 28 στο ΔΑΚ Πρέβεζας.

Την αγωνιστική περίοδο 2019-20 η ομάδα των Κορασίδων του Π.Α.Σ. Γιάννινα έφτασε ως τον τελικό, όπου έχασε από τη Νίκη Λευκάδας με 46-39 στο νέο Τ9 της Άρτας.

Την αγωνιστική περίοδο 2020-21 η ομάδα των Κορασίδων του Π.Α.Σ. Γιάννινα έφτασε ως τον τελικό, όπου έχασε από τη Νίκη Λευκάδας με 57-41 στο νέο Τ9 της Άρτας.

### Μίνι

Την περίοδο 2016-17 τα μίνι 2003 βγήκαν πρωταθλήτριες ΕΣΚΑΒΔΕ νικώντας στην Άρτα τον ΦΙ.ΜΠΑ. Πήγασο Αγρινίου με 55-48.

Την περίοδο 2017-18 τα μίνι 2004 βγήκαν πρωταθλήτριες ΕΣΚΑΒΔΕ νικώντας στην Πρέβεζα τη Νίκη Λευκάδας με 66-47.

Την περίοδο 2021-22 τα μίνι 2008 βγήκαν βγήκαν πρωταθλήτριες ΕΣΚΑΒΔΕ νικώντας στην Άρτα τη Νίκη Λευκάδας με 61-37.

Παραπομπές
----------

1. ↑  «Ιστορία», πληροφορίες στον επίσημο ιστότοπο του ερασιτέχνη Π.Α.Σ. Γιάννινα.
2. ↑  «Έμβλημα», πληροφορίες στον επίσημο ιστότοπο του ποδοσφαιρικού τμήματος του Π.Α.Σ. Γιάννινα.
3. 1 2  Νέο Κλειστό Γυμναστήριο Ιωαννίνων, επίσημος ιστότοπος.
4. ↑  «Κερκυραικός ΓΣ-ΠΑΣ Γιάννινα».
5. ↑  «ΓΕ Ηρακλείου-ΠΑΣ Γιάννινα».
6. ↑  «ΠΑΣ Γιάννινα-Παλλεσβιακός ΠΓ».
7. ↑  «1982-83».
8. ↑  «1992-93».
9. ↑  «ΠΑΣ Γιάννινα-Αναγέννηση ΓΣ».
10. ↑  «Παναχαική ΓΕ-ΠΑΣ Γιάννινα».
11. ↑  «ΠΑΣ Γιάννινα-ΑΠΟΚ Ποσειδών».
12. ↑  «Εν. Ατ. Καλύμνου».
13. ↑  «Ειδικό Πρωτάθλημα Ανόδου Α2 Νότου: Στην Α2 ο ΠΑΣ Γιάννενα!», άρθρο στον ιστότοπο WePlayBall.gr, 23 Ιουνίου 2011.
14. ↑  «Ειδικό Πρωτάθλημα Ανόδου Α2 Νότου: Στην Α2 ο ΠΑΣ Γιάννενα!», άρθρο στον ιστότοπο WePlayBall.gr, 23 Ιουνίου 2011.
15. ↑  «Πρωτιά και άνοδος στην Α2 μπάσκετ για τις γυναίκες του ΠΑΣ», άρθρο στον ιστότοπο Ipiros.gr.
16. ↑  «Πρωτιά και άνοδος στην Α2 μπάσκετ για τις γυναίκες του ΠΑΣ», άρθρο στον ιστότοπο Ipiros.gr.
17. ↑  «Α2... ήρθαμε!», άρθρο στον ιστότοπο OnSports.gr, 27 Ιουνίου 2011.
18. 1 2 3  «Πρόγραμμα & Βαθμολογία Α2 Εθνικής Κατηγορίας Γυναικών (Νότος) 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
19. ↑  «Σάρωσε η Βούλα» Αρχειοθετήθηκε 2016-03-05 στο Wayback Machine. άρθρο στον ιστότοπο GrBasket.gr, 18 Σεπτεμβρίου 2011.
20. 1 2 3 4  «Πρόγραμμα & Βαθμολογία Α2 Εθνικής Κατηγορίας Γυναικών (Βορράς) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
21. 1 2  «Αποτελέσματα Α2 Βορρά: Στα μπαράζ για την άνοδο Ηρακλής και ΠΑΣ!», άρθρο στον ιστότοπο WePlayBall.gr, 24 Φεβρουαρίου 2013.
22. ↑  «Αποτελέσματα Α2 Βορρά: Στην Α1 το Ρύσιο, στα μπαράζ ανόδου ο Παναθλητικός!», άρθρο στον ιστότοπο WePlayBall.gr, 21 Απριλίου 2013.
23. ↑  «Ήττα και αποκλεισμός από το κύπελλο για τις γυναίκες του ΠΑΣ» Αρχειοθετήθηκε 2016-03-04 στο Wayback Machine. άρθρο στον ιστότοπο του Super FM, 16 Σεπτεμβρίου 2012.
24. 1 2 3  «Πρόγραμμα & Βαθμολογία Α2 Εθνικής Κατηγορίας Γυναικών (Βορράς) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
25. ↑  «Κύπελλο Ελλάδος: Πέρασαν Τιτάνες Δράμας, Πυλαία, Ηρακλής, Σέρρες, Ολυμπιακός Βόλου και Νίκη Λευκάδας» Αρχειοθετήθηκε 2019-03-24 στο Wayback Machine. άρθρο στον ιστότοπο SportsHero.gr, 22 Σεπτεμβρίου 2013.
26. ↑  «Πρωταθλητής στους έφηβους ο ΑΓΣΙ και στις νεάνιδες ο ΠΑΣ Γιάννινα». 21 Δεκεμβρίου 2013. Αρχειοθετήθηκε από το πρωτότυπο στις 4 Μαρτίου 2016.
27. ↑  «Νίκη οι άνδρες, τίτλο οι κορασίδες του μπασκετικού ΠΑΣ!». 2 Φεβρουαρίου 2014. Αρχειοθετήθηκε από το πρωτότυπο στις 23 Απριλίου 2014.
28. 1 2  «Πρόγραμμα & Βαθμολογία Α2 Εθνικής Κατηγορίας Γυναικών (Βορράς) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
29. ↑  «Γυναικείος θρίαμβος για τον ΠΑΣ Γιάννινα!» Αρχειοθετήθηκε 2016-03-04 στο Wayback Machine. άρθρο στον ιστότοπο του Super FM, 14 Σεπτεμβρίου 2014.
30. ↑  «Η Δεινοπούλου "πυροβόλησε" τον ΠΑΣ και 58-55 για τον ΑΟΣ», άρθρο στον ιστότοπο SerresSport.gr, 23 Σεπτεμβρίου 2014.
31. ↑  «Πρόγραμμα & Βαθμολογία Α2 Εθνικής Κατηγορίας Γυναικών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
32. ↑  «Α2 ΕΘΝΙΚΗ ΚΑΤΗΓΟΡΙΑ ΓΥΝΑΙΚΩΝ 2015-2016 (2ος ΟΜΙΛΟΣ)». Αρχειοθετήθηκε από το πρωτότυπο στις 23 Μαρτίου 2017.
33. ↑  «Αποτελέσματα Κυπέλλου Ελλάδας (Βορράς): Πρόκριση για Ηρα, ΠΑΣ, Ολύμπια και Καλαμαριά!», άρθρο στον ιστότοπο WePlayBall.gr, 24 Σεπτεμβρίου 2015.
34. ↑  «Πέρασε σαν σίφουνας από τα Ιωάννινα η Πυλαία», άρθρο στον ιστότοπο BasketBlog.gr, 27 Σεπτεμβρίου 2015.
35. ↑  «Πρωταθλήματα Αγων. Περιόδου 2016-2017». Αρχειοθετήθηκε από το πρωτότυπο στις 14 Σεπτεμβρίου 2016.
36. ↑  «Κύπελλο Γυναικών 2016-2017». 12 Σεπτεμβρίου 2016. Αρχειοθετήθηκε από το πρωτότυπο στις 24 Οκτωβρίου 2016.
37. ↑  «Κύπελλο Γυναικών: Ανακοινώσεις». 14 Σεπτεμβρίου 2016. Αρχειοθετήθηκε από το πρωτότυπο στις 20 Σεπτεμβρίου 2016.
38. ↑  «Ήττα-αποκλεισμός για τα κορίτσια του ΠΑΣ στο κύπελλο Ελλάδος». 25 Σεπτεμβρίου 2016.
39. ↑  «Ειδικό πρωτάθλημα Ανόδου στην Α2 Εθνική Γυναικών». 18 Μαΐου 2018. Αρχειοθετήθηκε από το πρωτότυπο στις 20 Μαΐου 2018.
40. ↑  «Ειδικό Πρωτάθλημα Ανόδου Α2 Γυναικών (2ος Όμιλος)». 24 Ιουνίου 2018. Αρχειοθετήθηκε από το πρωτότυπο στις 28 Ιουνίου 2018.
41. ↑  «Μπαράζ ανόδου: Στην Α1 Γυναικών ο Κρόνος Αγ. Δημ». 12 Μαΐου 2019.
42. ↑  «Ο ανεπανάληπτος κόσμος του ΠΑΣ Γιάννινα (pics & vid)». 12 Μαΐου 2019. Αρχειοθετήθηκε από το πρωτότυπο στις 13 Μαΐου 2019.
43. ↑  «Απίστευτο βίντεο: Σκηνές... Άνφιλντ σε ματς του ΠΑΣ Γιάννινα!». 12 Μαΐου 2019.
44. ↑  «Μ\_Α ΓΥΝΑΙΚΩΝ» (PDF). [*νεκρός σύνδεσμος*]
45. ↑  «Σε τουρνουά στη Βαλένθια η Εθνική Παγκορασίδων (U14)». 14 Αυγούστου 2018. Αρχειοθετήθηκε από το πρωτότυπο στις 18 Αυγούστου 2018.
46. ↑  «Βαριά ήττα του Π.Α.Σ. από τις Εσπερίδες με 79-41», άρθρο στον ιστότοπο PasSports.gr, 7 Οκτωβρίου 2019.
47. ↑  «Υπέκυψε στην ανωτερότητα των Εσπερίδων ο Π.Α.Σ. Γιάννινα και αποκλείστηκε», άρθρο στον ιστότοπο EpirusBasket.gr, 6 Οκτωβρίου 2019.
48. ↑  «Σοκ στον Π.Α.Σ. Γιάννινα, χάνει όλη τη χρονιά η Σαρηγιαννίδου», άρθρο στον ιστότοπο BasketBlog.gr, 8 Οκτωβρίου 2019.
49. ↑  «Ε.Ο.Κ.: Διακόπτονται τα πρωταθλήματα μπάσκετ», άρθρο στον ιστότοπο StarSports.gr, 4 Μαΐου 2020.
50. ↑  «Βαθμολογία και Αποτελέσματα Πρωταθλήματος Α1 Εθνικής Κατηγορίας Γυναικών 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
51. ↑  «Αποφάσεις Εκτελεστικής Επιτροπής ΕΟΚ», ανακοίνωση στον επίσημο ιστότοπο της Ελληνικής Ομοσπονδίας Καλαθοσφαίρισης, 29 Μαΐου 2020.
52. ↑  Ψηφιακό Αρχείο Ελληνικής Ομοσπονδίας Καλαθοσφαίρισης, eokbasket.sportstats.gr.
53. ↑  «Ο Σιαμέτης αποχαιρέτησε τον Π.Α.Σ. Γιάννινα», άρθρο στον ιστότοπο SuperBasket.gr, 20 Μαΐου 2020.
54. ↑  «Π.Α.Σ. Γιάννινα: Ανέλαβε προπονητής στις γυναίκες ο Δουβίτσας», άρθρο στον ιστότοπο Gazzetta.gr, 22 Μαΐου 2020.
55. ↑  «Κύπελλο Ελλάδος γυναικών: Πρόκριση επί της Δάφνης με ανατροπή ο Π.Α.Σ. WBC – Ο Π.Α.Ο.Κ. αντίπαλος στη Γ' φάση», άρθρο στον ιστότοπο του Super FM, 11 Οκτωβρίου 2020.
56. ↑  «Κύπελλο Γυναικών: Πρόκριση για Πρωτέα και Π.Α.Σ. Γιάννινα», άρθρο στον ιστότοπο AgapoToBasket.gr, 11 Οκτωβρίου 2020.
57. ↑  «Αναστολή σε Α1 και Α2 Γυναικών – Απαγορεύτηκαν οι προπονήσεις». 2 Νοεμβρίου 2020.
58. ↑  «Επιστρέφουν στις προπονήσεις οι ομάδες της Α1 Γυναικών». 25 Δεκεμβρίου 2020.
59. ↑  «Τόλης Μιχαήλ: «Πανέτοιμος ο ΠΑΣ Γιάννινα WBC για την επιστροφή στις προπονήσεις» (audio)». 30 Δεκεμβρίου 2020.
60. ↑  «Η Σαμάνθα Κούπερ στη Γαλλία». 15 Φεβρουαρίου 2021.
61. ↑  ««Μετακομίζει» στη Σουηδία η Αγγελική Βιντσιλαίου». 24 Φεβρουαρίου 2021.
62. ↑  «Ανακοίνωσε την Αμερικανίδα Ράντι Μπράουν ο ΠΑΣ Γιάννινα WBC!». 1 Μαρτίου 2021.
63. ↑  «Και δεύτερη Αμερικανίδα ανακοίνωσε ο ΠΑΣ Γιάννινα WBC τη Μαρτέ Γκρέις». 2 Μαρτίου 2021.
64. ↑  «ΣΤΑΤΙΣΤΙΚΑ».
65. ↑  «Αναγέννηση Νέου Ρυσίου - Π.Α.Σ. Γιάννινα W.B.C. 40-77: Εύκολα και άνετα πήρε την πρόκριση για τα προημιτελικά», άρθρο στον ιστότοπο EpirusBasket.gr, 10 Οκτωβρίου 2021.
66. ↑  «Κύπελλο Γυναικών - Πρόκριση για τα φαβορί», άρθρο στον ιστότοπο SuperBasket.gr, 10 Οκτωβρίου 2021.
67. ↑  «Κύπελλο Γυναικών: Ο.Α. Χανίων – Π.Α.Σ. Γιάννινα 63-54», άρθρο στον ιστότοπο eBasket.gr, 17 Φεβρουαρίου 2022.
68. ↑  «Χανιά - Π.Α.Σ. Γιάννινα 63-54: Με ανατροπή στο Final 4 του Κυπέλλου», άρθρο στον ιστότοπο της εφημερίδας SportDay, 17 Φεβρουαρίου 2022.
69. ↑  «Έλυσαν τη συνεργασία τους Π.Α.Σ. Γιάννινα W.B.C. και Νίκος Δουβίτσας», άρθρο στον ιστότοπο PasSports.gr, 19 Φεβρουαρίου 2022.
70. ↑  «Έκλεισε τη χρονιά με (άδικη) ήττα ο Π.Α.Σ. W.B.C.», άρθρο στον ιστότοπο της εφημερίδας «Ελευθερία», 29 Μαρτίου 2022.
71. ↑  «Κύπελλο Γυναικών: Β' Φάση – Αποτελέσματα (pics)». 2 Οκτωβρίου 2022.
72. ↑  «Ο Τόλης Μιχαήλ νέος πρόεδρος της διοικούσας επιτροπής του Π.Α.Σ. Γιάννινα W.B.C.», άρθρο στον ιστότοπο του Super FM, 24 Μαΐου 2022.
73. ↑  «Ο Ελληνοαμερικανός John Margaritis νέος προπονητής του Π.Α.Σ. Γιάννινα W.B.C.», άρθρο στον ιστότοπο της εφημερίδας «Ηπειρωτικός Αγών», 16 Μαΐου 2022.
74. ↑  «Νέο ξεκίνημα για τις ενιαίες Ακαδημίες μπάσκετ του Π.Α.Σ. Γιάννινα», άρθρο στον ιστότοπο της εφημερίδας «Ηπειρωτικός Αγών», 30 Αυγούστου 2020.
75. ↑  «ΠΡΩΤΑΘΛΗΜΑ ΝΕΑΝΙΔΩΝ 2011-12» (PDF). [*νεκρός σύνδεσμος*]
76. ↑  «Στην Τρίπολη από αύριο η ημιτελική φάση νεανίδων στο μπάσκετ». Απρίλιος 26, 2013.
77. ↑  «Άμιλλα Τρίπολης - Λίγες ώρες πριν την τελική φάση στο Βλαχιώτη (video)». Ιούνιος 19, 2013.
78. 1 2  «Πρωταθλητής στους έφηβους ο ΑΓΣΙ και στις νεανίδες ο ΠΑΣ Γιάννινα» Αρχειοθετήθηκε 2016-03-04 στο Wayback Machine. άρθρο στον ιστότοπο του Super FM, 21 Δεκεμβρίου 2013.
79. ↑  «Αποτελέσματα Νεανίδων ΕΣΚΑΒΔΕ: Πρωταθλητής ο ΠΑΣ Γιάννινα!», άρθρο στον ιστότοπο WePlayBall.gr, 22 Δεκεμβρίου 2013.
80. ↑  «Πανελλήνιο Πρωτάθλημα Κορασίδων: Η κλήρωση και το πρόγραμμα», δελτίο Τύπου στον επίσημο ιστότοπο της Ελληνικής Ομοσπονδίας Καλαθοσφαίρισης, 31 Μαρτίου 2014.
81. ↑  «Aποτελέσματα Πανελληνίου Νεανίδων: Αήττητος πρωταθλητής ο Πρωτέας, δεύτερο το Αρκάδι!», άρθρο στον ιστότοπο WePlayBall.gr, 28 Απριλίου 2014.
82. ↑  «Ο ΠΑΣ κατέκτησε το πρωτάθλημα νεανίδων της ΕΣΚΑΒΔΕ», άρθρο στον ιστότοπο Ipiros.gr, 3 Ιανουαρίου 2015.
83. ↑  «Αποτελέσματα Προκριματικών Πανελληνίου Νεανίδων (2ος Ομιλος): Αήττητος στα τελικά ο ΠΑΣ Γιάννινα!», άρθρο στον ιστότοπο WePlayBall.gr, 9 Απριλίου 2015.
84. ↑  «Aποτελέσματα Πανελληνίου Νεανίδων: Χάλκινο μετάλλιο για το Αρκάδι!», άρθρο στον ιστότοπο WePlayBall.gr, 2 Μαΐου 2015.
85. ↑  «Πρωταθλήτριες στην ΕΣΚΑΒΔΕ οι νεανίδες του ΠΑΣ Γιάννινα». 4 Μαρτίου 2018.
86. ↑  «Πανελλήνιο Νεανίδων: Το πρόγραμμα της Β' και της τελικής φάσης». 28 Μαρτίου 2018. Αρχειοθετήθηκε από το πρωτότυπο στις 30 Μαρτίου 2018.
87. ↑  «Πανελλήνιο Νεανίδων (Β΄ Φάση, Α΄ Όμιλος, 4η αγωνιστική)». 4 Απριλίου 2018. Αρχειοθετήθηκε από το πρωτότυπο στις 8 Απριλίου 2018.
88. ↑  «Πρωταθλήτριες νεανίδες ξανά!». 15 Δεκεμβρίου 2018.
89. ↑  «Πανελλήνιο Νεανίδων: Πρόγραμμα Β' Φάσης και Τελικής Φάσης». 8 Απριλίου 2019. Αρχειοθετήθηκε από το πρωτότυπο στις 8 Απριλίου 2019.
90. ↑  «Πανελλήνιο Νεανίδων: Πρόγραμμα Β΄ φάσης». 17 Απριλίου 2019. Αρχειοθετήθηκε από το πρωτότυπο στις 18 Απριλίου 2019.
91. ↑  «Πανελλήνιο Νεανίδων: Β' Φάση, Α' Όμιλος». 20 Απριλίου 2019.
92. ↑  «Πανελλήνιο Νεανίδων: Β΄ Φάση, Α΄ Όμιλος». 21 Απριλίου 2019.
93. ↑  «Πανελλήνιο Νεανίδων: Αποτελέσματα Α΄ Ομίλου». 22 Απριλίου 2019.
94. ↑  «Πανελλήνιο Νεανίδων: Αποτελέσματα Α΄ Ομίλου-Στην τελική φάση ο Πιερικός Αρχέλαος». 23 Απριλίου 2019. Αρχειοθετήθηκε από το πρωτότυπο στις 24 Απριλίου 2019.
95. ↑  «Πανελλήνιο Νεανίδων: Αποτελέσματα Α΄ Ομίλου». 24 Απριλίου 2019.
96. ↑  «ΠΑΣ Γιάννινα WBC: Για 3η σερί χρονιά πρωταθλήτριες ΕΣΚΑΒΔΕ οι Νεάνιδες». 15 Φεβρουαρίου 2020.
97. ↑  «Πανελλήνιο Νεανίδων: Β' Φάση, Α' Όμιλος (1η αγωνιστική)». 20 Ιουλίου 2020. Αρχειοθετήθηκε από το πρωτότυπο στις 24 Ιουλίου 2020.
98. ↑  «Πανελλήνιο Νεανίδων: Β' Φάση, Α' Όμιλος (2η αγωνιστική)». 21 Ιουλίου 2020. Αρχειοθετήθηκε από το πρωτότυπο στις 24 Ιουλίου 2020.
99. ↑  «Πανελλήνιο Νεανίδων: Β' Φάση, Α' Όμιλος (3η αγωνιστική)». 22 Ιουλίου 2020. Αρχειοθετήθηκε από το πρωτότυπο στις 23 Ιουλίου 2020.
100. ↑  «Πανελλήνιο Νεανίδων: Β' Φάση, Α' Όμιλος (4η αγωνιστική)». 23 Ιουλίου 2020. Αρχειοθετήθηκε από το πρωτότυπο στις 24 Ιουλίου 2020.
101. ↑  «Πανελλήνιο Νεανίδων: Στην τελική φάση ο Πιερικός Αρχέλαος». 24 Ιουλίου 2020. Αρχειοθετήθηκε από το πρωτότυπο στις 24 Ιουλίου 2020.
102. ↑  «Πρωταθλήτριες ΕΣΚΑΒΔΕ οι Νεάνιδες του ΠΑΣ!». 10 Ιουλίου 2021.
103. ↑  «Οι κορασίδες πρωταθλήτριες ΕΣΚΑΒΔΕ 2010-2011», ανάρτηση στο επίσημο ιστολόγιο του συλλόγου, 29 Νοεμβρίου 2010.
104. ↑  «Από 25 Ιουνίου έως 6 Ιουλίου το 3ο ΠΑΣ Γιάννινα Basketball Camp». 20 Ιούνιος 2012.
105. ↑  «Αποτελέσματα Κορασίδων ΕΣΚΑΒΔΕ: Πρωταθλητής ο ΠΑΣ Γιάννινα!», άρθρο στον ιστότοπο WePlayBall.gr, 5 Φεβρουαρίου 2014.
106. ↑  «Νίκη Λευκάδας: Έχασαν οι κορασίδες στον τελικό», άρθρο στον ιστότοπο MyLefkada.gr, 2 Φεβρουαρίου 2014.
107. ↑  «Αποτελέσματα Προκριματικών Πανελληνίου Κορασίδων: Στα τελικά Τιτάνες Παλαμά, Ηρόδοτος και ΓΕ Αρκαδίας Άμιλλα!», άρθρο στον ιστότοπο WePlayBall.gr, 28 Απριλίου 2014.
108. ↑  «Αξίζουν το χειροκρότημα και ας μην σήκωσαν κούπα». 1 Απριλίου 2017. [*νεκρός σύνδεσμος*]
109. ↑  «ΠΑΣ: Πάλεψαν αλλά λύγισαν οι τρομερές κορασίδες!». 31 Μαρτίου 2018. [*νεκρός σύνδεσμος*]
110. ↑  «Στην ΦΙΜΠΑ Πήγασος το πρωτάθλημα κορασίδων της ΕΣΚΑΒΔΕ-συγχαρητήρια από την ΑΛΦΑ 93». 20 Μαΐου 2019. Αρχειοθετήθηκε από το πρωτότυπο στις 2 Μαρτίου 2021.
111. ↑  «Πρωταθλήτρια Κορασίδων ΕΣΚΑΒΔΕ η Νίκη Λευκάδας». 22 Φεβρουαρίου 2020.
112. ↑  «ΠΑΣ Γιάννινα Κορασίδες: Ήττα στον τελικό, παρακαταθήκη για το μέλλον η εμφάνιση». 29 Ιουνίου 2021.
113. ↑  «Πρωταθλήτριες ΒΔ Ελλάδας οι παγκορασίδες του ΠΑΣ Γιάννινα!». 14 Μαΐου 2017.
114. ↑  «ΝΙΚΗΤΡΙΑ ΟΜΑΔΑ ΚΟΡΙΤΣΙΩΝ : ΠΑΣ ΓΙΑΝΝΙΝΑ». 21 Μαΐου 2022.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Π.Α.Σ. Γιάννινα (καλαθοσφαίριση γυναικών), επίσημος ιστότοπος του συλλόγου.
* Π.Α.Σ. Γιάννινα (ερασιτέχνης), επίσημος ιστότοπος του συλλόγου.
* Π.Α.Σ. Γιάννινα (καλαθοσφαίριση γυναικών), επίσημος λογαριασμός στο Facebook.
* Π.Α.Σ. Γιάννινα (ακαδημίες καλαθοσφαίρισης), επίσημος λογαριασμός στο Facebook.
* Π.Α.Σ. Γιάννινα (καλαθοσφαίριση γυναικών) στο Instagram
* Π.Α.Σ. Γιάννινα (καλαθοσφαίριση γυναικών), επίσημος λογαριασμός στο YouTube.
* Κλειστό Γυμναστήριο Λιμνοπούλας (Π.Ε.Α.Κ.Ι.), επίσημος ιστότοπος.
* Νέο Κλειστό Γυμναστήριο Ιωαννίνων, επίσημος ιστότοπος.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Πανηπειρωτικός Αθλητικός Σύλλογος Γιάννινα |
| --- |
|  |
| Τμήματα | 
* Ποδόσφαιρο ανδρών
* Ποδόσφαιρο γυναικών
* Μπάσκετ ανδρών
* Μπάσκετ γυναικών
* Πετοσφαίριση γυναικών
* Κολύμβηση
* τεχνική Κολύμβηση
* Ξιφασκία
 |
|  |
| Έδρες τμημάτων | 
* Εθνικό Στάδιο Ιωαννίνων
* Ε.Α.Ν.Κ. Ιωαννίνων
* Νέο Κλειστό Γυμναστήριο Ιωαννίνων
* Πανηπειρωτικό
* Κολυμβητήριο Ιωαννίνων
 |
|  |
| Αθλητές | 
* Ποδοσφαιριστές
* Ποδοσφαιρίστριες
* Καλαθοσφαιριστές
* Καλαθοσφαιρίστριες
* Πετοσφαιρίστριες
 |
|  |
| Προπονητές | 
* Ποδοσφαίρου
 |
|  |
| Πρόσωπα | 
* Όσκαρ Άλβαρες
* Εδουάρδος Κοντογιωργάκης
* Αλφρέδος Γκλασμάνης
* Εδουάρδος Λίσα
* Χουάν Μόντες
* Χοσέ Παστερνάκης
* Ζντένκο Μουφ
* Γιούρκας Σεϊταρίδης
* Πέδρο Κόντε
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α1 Εθνικής Κατηγορίας Καλαθοσφαίρισης Γυναικών 2022-2023 |
| --- |
|  |
| 0 | 
* Δάφνη Αγίου Δημητρίου
* Ελευθερία Μοσχάτου
* Εσπερίδες Καλλιθέας
* Εύνικος
* Νίκη Λευκάδας
* Ολυμπιακός Πειραιώς
* Παναθηναϊκός
* Παναθλητικός Συκεών
* Π.Α.Ο.Κ.
* Π.Α.Σ. Γιάννινα
* Πρωτέας Βούλας
* Χανιά
 |  |

 |